சனநாயக மக்கள் விடுதலை முன்னணி

சனநாயக மக்கள் விடுதலை முன்னணி (Democratic People's Liberation Front, DPLF) என்பது இலங்கையில் பதிவு செய்யப்பட்ட ஓர் அரசியல் கட்சி ஆகும். இது தமிழீழ மக்கள் விடுதலைக் கழகத்தின் (புளொட்) அரசியல் பிரிவாகும். இக்கட்சி 1988 இல் தோற்றுவிக்கப்பட்டது. இதன் தலைவராக தர்மலிங்கம் சித்தார்த்தன் உள்ளார்.

சனநாயக மக்கள் விடுதலை முன்னணி வன்னி மாவட்டத்தில் 1994 நாடாளுமன்றத் தேர்தலில் போட்டியிட்டு 3 இடங்களைக் கைப்பற்றியது. 2000 தேர்தலில் இக்கட்சி எந்த இடத்தையும் பெறவில்லை. 2001 தேர்தலில் தலைவர் தர்மலிங்கம் சித்தார்த்தன் மட்டுமே வெற்றி பெற்று நாடாளுமன்றம் சென்றார். 2004, 2010 தேர்தல்களில் எவரும் வெற்றி பெறவில்லை.

மேற்கோள்கள்

பகுப்பு:இலங்கைத் தமிழ்த் தேசிய அரசியல் கட்சிகள்